Document ID: 32014R0011

РЕГЛАМЕНТ (ЕС) № 11/2014 НА СЪВЕТА
от 16 декември 2013 година
относно разпределянето на възможностите за риболов съгласно Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Сейшели
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 43, параграф 3 от него,
като взе предвид предложението на Европейската комисия,
като има предвид, че:
(1)
На 5 октомври 2006 г. Съветът одобри Споразумението за партньорство в областта на рибарството между Европейската общност и Република Сейшели (1) („Споразумението“) с Регламент (ЕО) № 1562/2006 (2).
(2)
Възможностите за риболов и финансовото участие, предвидени в Споразумението бяха определени в протокол (3). Срокът на действие на най-последния протокол изтича на 17 януари 2014 г.
(3)
Съюзът договори с Република Сейшели нов протокол за определяне на възможностите за риболов и на финансовото участие, предвиден в Споразумението („нов протокол“). Новият протокол беше парафиран на 10 май 2013 г.
(4)
На 16 декември 2013 година Съветът прие Решение 2014/5/ЕС (4) относно подписването и временното прилагане на новия протокол.
(5)
Възможностите за риболов следва да бъдат разпределени между държавите-членки за срока на прилагане на новия протокол.
(6)
В съответствие с Регламент (ЕО) № 1006/2008 на Съвета (5), ако се окаже, че възможностите за риболов, предоставени на Съюза, не са използвани напълно, Комисията трябва да уведоми засегнатите държави-членки. Липсата на отговор в рамките на срока, който ще определи Съветът, се счита за потвърждение, че корабите на съответната държава-членка не използват напълно възможностите си за риболов за дадения период. Необходимо е да се определи такъв краен срок.
(7)
Настоящият регламент следва да се прилага от датата на временното прилагане на новия протокол,
ПРИЕ НАСТОЯЩИЯ РЕГЛАМЕНТ:
Член 1
1. Възможностите за риболов, установени съгласно Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Сейшели („Протоколът“), се разпределят между държавите-членки, както следва:
а)
кораби с мрежа гъргър за улов на риба тон:
Испания
22 кораба
Франция
16 кораба
Италия
2 кораба
б)
кораби с парагада за улов на повърхността:
Испания
2 кораба
Франция
2 кораба
Португалия
2 кораба
2. Регламент (ЕО) № 1006/2008 се прилага, без да се засягат Споразумението и Протоколът.
3. Ако заявленията за разрешение за риболов от посочените в параграф 1 държави-членки не изчерпват всички определени в Протокола възможности за риболов, Комисията разглежда заявления за разрешение за риболов от всяка друга държава-членка в съответствие с член 10 от Регламент (ЕО) № 1006/2008.
4. Крайният срок, в който държавите-членки трябва да потвърдят, че не използват напълно възможностите за риболов, които са им предоставени, както е посочено в член 10, параграф 1 от Регламент (ЕО) № 1006/2008, се определя на 10 работни дни от датата, на която Комисията ги е уведомила, че възможностите за риболов не са били напълно изчерпани.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 18 януари 2014 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 2013 година.

Labels: 8
18
5
6